तर विडम्बना के छ भने, पश्चिम बंगाल राज्यको दार्जीलिङ जिल्लामा कतिपय राजनैतिक कारणहरूले केवल दुइ स्तरीय पञ्चायत प्रणाली मात्र लागू छ। यो पनि विगत 2004 देखि जनप्रतिनिधिको अभावमा निष्क्रिय रूपमा रहिआएको छ। किनकी 2004 देखि आजसम्म दार्जीलिङ जिल्लाका 8 वटा खण्ड र 112 वटा ग्राम पञ्चायतहरूमा पञ्चायत चुनाउ गरिएको छैन। जसको कारण पञ्चायत क्षेत्रमा विकासको कार्य प्रभावी रूपमा हुन सकिरहेको छैन। भइरहेको विकास योजनाहरू पनि पारदर्शी रूपमा नभएको गुनासोहरू बारम्बार आउन थालिसकेको छ।
